Jednom davno

**Jednom davno** je američka TV serija, kreirana od strane Edvarda Kitsisa i Adama Horovica. Serija je premijerno prikazana 23. oktobra 2011. godine na TV kanalu ABC.

## Sezone

Prva sezona je premijerno prikazana 23. oktobra 2011. godine, a druga sezona 30. septembra 2012. godine. Treća sezona je prvi put prikazana 29. septembra 2013. godine, dok je četvrta sezona imala premijeru 28. septembra 2014. godine. Peta sezona ja otpočela sa prikazivanjem 27. septembra 2015. godine.

## Radnja serije

Radnja serije je smeštena u zamišljenom gradu, po imenu Storibruk, čiji su stanovnici likovi iz različitih bajki, koji su transportovani u realni (naš) svet. Iz "drugog sveta" (sveta bajki) u realan transportovala ih je Zla kraljica, koja je koristila moćnu kletvu čarobnjaka Cvilidrete (Ramplstiltskina). Grad polaže nadu jedino u Emu Svon, ćerku Snežane i Šarmantnog princa, koja je transportovana u realan svet, pre nego što je kletva bačena. Ema ima sina Henrija, koga je po rođenju dala na usvajanje. Usvojila ga je Redžina Mils (zla kraljica u realnom svetu; gradonačelnica Stroibruka). Svaka epizoda se sastoji iz segmenata iz sadašnjosti i prošlosti.

### Prva sezona

Zla kraljica upada na venčanje Snežane i Šarmantnog princa, kako bi saopštila svetu da će baciti kletvu na sve i da će ih poslati u "zemlju bez magije" gde će im biti oduzeti sretni završeci (svima osim njoj). Mnoštvo likova iz bajki prebačeno je u realan svet u grad Storibruk, gde su im oduzeta sećanja. Ema Svon (kao što je gore pomenuto) je jedina osoba koja može poništiti kletvu, jer je ona produkt prave ljubavi. Za svoj 28. rođendan doputovala je u Storibruk, gde je doživela mnogobrojne dogodopštine. Na kraju prve sezone, Ema je poništila kletvu i vratila svima sećanja (ali nisu vraćeni u svet bajki), tako što je poljupcem probudila svog sina Henrija koji je bio pod spavajućom kletvom. Gospodin Gold (Cvilidreta u Storibruku) je nakon razbijene kletve, upotrebom napitka prave ljubavi, doneo magiju u Storibruk.

### Druga sezona

Druga sezona se bazira na upoznavanju gledalaca sa Henrijevim ocem, Nilom (Cvilidretinim sinom). Osim toga, u ovoj sezoni, Ema je imala svoju prvu avanturu u drugom svetu, u koji je upala kroz portal zajedno sa svojom majkom. U drugom svetu, susrela se sa novim rivalima (Redžina je pokušvala da se promeni zbog ljubavi prema Henriju), Korom, Redžininom majkom i kapetanom Kukom (sa kojim će Ema kasnije biti u vezi). Nakon niza događaja i pojavljivanja novih negativaca u Storibruku, Grega i Tamare, Henri biva kidnapovan i odveden u Nedođiju.

### Treća sezona

Prvi deo sezone se bavi odlaskom glavnih likova, koji odlaze u Nedođiju da spasu Henrija iz "kandži" nedođijskog zlikovca Petra Pana. Nakon avantura u Nedođiji i povratka u Storibruk, Petar Pan biva ubijen od strane Cvilidrete (koji takođe umire). S obzirom da je Pan pokrenuo kletvu, svi stanovnici Stroibruka, morali su biti vraćeni natrag, osim Eme i Henrija, koji su otišli u Njujork, gde su dobili nova sećanja. U drugom delu sezone, Kuka dolazi u Njujork po Emu (koja ispija napitak sećanja) i njih dvoje i Henri odlaze u Storibruk (koji je opet stvoren) da pomognu stanovnicima, koji nisu izgubili sećanja o tome ko su bili u zemlji bajki, već šta im se dogodilo u proteklih godinu dana (nakon što su vraćeni u drugi svet). Ema i ostali junaci su dobili novog neprijatelja, Zelinu, opaku vešticu sa zapada, koja je povratila Cvilidretu iz mrtvih, po cenu života Nila Kasidija. Nakon veoma mukotrpnih doživljaja, junaci su shvatili da je cilj opake veštice da se vrati u prošlost, kako bi izmenila svoj siromašan i težak život (Zelina je Redžinina starija polusestra; Korina druga ćerka). Nakon što je Zelina pobeđena, Cvildreta je pokušao da je ubije (kako bi osvetio sina), ali je samo oslobodio njenu magiju, koja je otvorila portal u prošlost u koji su upali Ema i Kuka. Poslednje dve epizode prikazuje Emu i Kuku koji su se vratili u prošlost, iz koje su doveli Merijan (koja je tada trebala biti ubijena), ženu Robina Huda, koji je u sadašnjosti u vezi sa Redžinom. Osim Merijan, Kuka i Ema su sa sobom doneli urnu u kojoj je bila zarobljena, Elsa, kraljica Arandela.

### Četvrta sezona

Prvi deo četvrte sezone se bavi pomaganjem Elsi, da pronađe svoju sestru Anu. Osim Elsom i Anom, bavi se i njihovom tetkom Ingrid, snežnom kraljicom, koja je planira da baci kletvu na Storibruk, koja bi naterala sve stanovnike da se međusobno poubijaju (želela je da u gradu ostavi samo Elsu i Emu, želeći da joj one postanu sestru, jer su i one kao i ona posebne, tj. poseduju magiju). Nakon pojavljivanja Ane i Ingridinog pokajanja i žrtve, sestre su se vratile u Arandel, a Cvilidretina žena Bel, ga je proterala iz grada, zato što je lagao i izabrao je moć umesto nje. U drugom delu ove sezone, Cvilidreta se vraća u Storibruk, uz pomoć Ursule i Kruele De Vil, i kasnije Grdane i kreće u potragu za piscem, koji bi zlikovcima mogao obezbediti "sretan kraj". Nakon pronalaska pisca i veoma teških događaja, Cvilidreta ga je naterao da napiše novu verziju njihovih priča. U poslednje dve epizode, Ema i Henri su pokušali da razbiju piščevu lažnu verziju života (u kojoj zlikovci postaju pobednici), nakon što su uspeli, moćni čarobnjakov šegrt je iz "bolesnog" Cvilidrete izvukao svu tamu, koja je tražila novu žrtvu za koju da se priveže. Ta nova žrtva bila je Ema, koja se privezala za tamu, kako bi spasila Redžinu.

### Peta sezona

Ema je prebačena, kao novi Mračni u Kamelot, gde svi njeni rođaci i prijatelji odlaze kako bi je spasili. Nakon nekoliko teških događaja, saznaje se da je nakon smrtne povrede, Kuka umirao i Ema ga je načinila Mračnim (izvukavši magiju iz čarobnjaka Merlina). Kuka, je kao Mračni u Storibruku iz Podzemnog sveta, vratio sve bivše Mračne (osim Cvilidrete, koji je živ). Pošto se svaki pokojni Mračni trebao zameniti sa po jednim živim stanovnikom Storibruka, Kuka je shvativši, da ustvari nije zao, uvukao tamu u mač Eskalibur i žrtvovao se za sve svoje prijatelje. Nakon što je Ema shvatila, da Kuka time nije uništio tamu, već je Cvilidreta namestio da se sva tamna moć vrati njemu, Ema je odlučila da ode u Podzemlje, kako bi spasila Kuku i svoje srce podelila sa njim, kako bi on mogao da živi. U Podzemlju se nalaze svi pokojni koji imaju nedovršena posla, a odatle oni mogu otići ili na bolje ili na gore mesto. Prva avantura u Podzemlju bila je završetak poslova, Redžininog oca, Henrija, koji je otišao na bolje mesto. Nakon što su nekolicini stanovnika Podzemnog sveta pomogli da odu na bolje mesto, a nekolicinu zlih poslali u "pakao" i nakon što su oslobodili Kuku, Ema i ekipa vraćaju se u Storibruk. Međutim zajedno kada i oni se vraćaju, u Storibruk dolazi i zli Had, koji ima romansu sa Zelinom (inače Zelina je izgldaila svoje odnose sa Redžinom, pa se tako i Had pretvarao da se promenio, mada je pokušaao da ubije Emu i prijatelje i zavlada Storibrukom). Nakon što su se vratili i pokušali da zaustave Hada, Robin Hud je ubijen, a Zelina je uvidela kakav je Had u stvari i ubila ga je. Nakon svih peripetija, Zevs je vratio Kuku u svet živih (zbog pomoći oko pobede Hada). Dok su stanovnici Storibruka bili u Bakinom restoranu (to je bilo veče posvećeno Robinu, koji je pre toga sahranjen), Cvilidreta je uzeo deo Olimpijskog kristala, kojim je ubijen Had (jedino oružje kojim se može ubiti božansko biće; ima ogromne moći) i privezao je za njega svu magiju Storibruka, kako bi probudio Bel (koja je bila pod spavajućom kletvom, a Cvilidretin poljubac nije reagovao, jer je prava ljubav svetla magija). Henri, kako bi spasao Storibruk, uzima kristal od svog dede i sa svojom simpatijom Violet, beži u Njujork kako bi otkrio način da uništi magiju. Dok Henri pronalazi način da uništi magiju u Njujorškoj biblioteci, Cvilidreta mu je za petama, a Redžina i Ema ga u stopu prate, kako bi ga sprečili da povredi Henrija. Za to vreme, u portal su uvučeni Snežana, Dejvid, Kuka i Zelina i odvedeni u Zemlju neispričanih priča, gde su postali zarobljenici zloglasnog upravnika (koji je u osnovi Gospodin Hajd). Nakon što je Henri uništio magiju i kasnije je svojim dobrim idejama povratio i uspeo da otvori portal, kojim su se kod njih stvorili Zelina, Kuka, Snežana i Dejvid (sa njima je bio i Doktor Džekil, koji uz pomoć seruma uspeo da se odvoji od Gospodina Hajda), Cvilidreta je otišao u Zemlju neispričanih priča, kako bi spasao Bel (koja se nalazila u Pandorinoj kutiji) koju je ukrao gospodin Hajd. Njih dvojica prave dogovor, Hajd vraća Bel Cvilidreti i objašnjava mu način na koji je može probuditi (a nije poljubac prave ljubavi), dok njemu Cvilidreta "poklanja Storibruk". U Njujorku je Redžina ubrizgla serum za oslobadjanje zle strane, pa je tako od sebe odvojila Zlu kraljicu, kojoj je izvadila srce i ubila je. Međutim, na kraju poslednje epizode 5. sezone vidi se da je Zla kraljica još uvek tu i da je nije tako lako ubiti.

## Kulturne reference

Serija je svoju radnju i likove bazirala na Diznijevim filmovima (više nego na originalnim bajkama). Osim Diznijevih filmova postoje i kulutrne reference iz klasičnih filmova drugih filmskih studija.

* Kada Snežana prvi put upoznaje Ljutka, on zvižduće pesmu "Haj-ho".
* Dok je čistila kolibu, Snežana, je pevušila pesmu "Uz osmeh i pesmu".
* Boje patuljačkih kapa su iste boje kao i kape patuljaka iz Diznijevog filma.
* Auroru je spavajućom kletvom proklela Grdana, zla veštica koja je dobila ime u Diznijevom filmu *Uspavana lepotica*.
* Pepeljuga u ovoj seriji nosi plavu haljinu kao i u Diznijevom filmu.
* Glavna vila je dobila ime po vili iz *Pinokija*, Plava vila, a ne ime vile iz novele *Avanture Pinokija* (vila sa tirkiznom kosom).
* Cvrčak koji govori je lik iz novele *Avanture Pinokija*, dok je ime Đepetovog i Pinokijevog prijatelja cvrčka, Džimini cvrčak, iskorišćeno u seriji, iz filma *Pinokio*.
* Arčijev dalmatinac, Pongo, dobio je ime po dalmatincu iz filma *101 dalmatinac*.
* Okrnjena šoljica Čip, je aluzija na film *Lepotica i zver*.
* Gospodin Smi nosi crvenu kapu kao u filmu *Petar Pan*.

## Uloge

* Džinifer Gudvin kao Snežana
* Dženifer Morison kao Ema Svon
* Lana Parila kao Zla kraljica
* Džoš Dalas kao Šarmantni princ
* Džerad S. Gilmor kao Henri Mils
* Robert Karlajl kao Cvilidreta
* Kolin O'Donju kao Kapetan Kuka
* Emil de Ravin kao Bel
* Šon Magir kao Robin Hud
* Rebeka Mader kao Zelina
* Rafael Sbardž kao Džimini Cvrčak
* Džejmi Dornan kao Lovac
* Ajon Bejli kao Pinokio
* Megan Ori kao Crvenkapa
* Majkl Rejmond Džejms kao Belfajer
* Majkl Soša kao Vil Skarlet
* Toni Amendola kao Đepeto
* Dejvid Anders kao Viktor Frankenštajn
* Li Arenberg kao Ljutko
* Kristin Bauer van Straten kao Grdana
* Sara Bolger kao Aurora
* Džejmi Čung kao Mulan
* Alan Dejl kao Kralj Džordž
* Merin Dandžej kao Ursula
* Beverli Eliot kao Udovica Lukas
* Itan Embraj kao Greg Mendel
* Đankarlo Esposito kao Sidni Glas
* Patrik Fišer kao Isak Heler
* Skot Mišel Foster kao Kristof
* Džoana Garsija kao Airijel
* Kris Gotijer kao Gospodin Smi
* Anastasija Grifit kao Princeza Ebigejl
* Džordžina Hejg kao Elsa
* Barbara Herši kao Kora
* Robi Kej kao Petar Pan
* Elizabet Lejl kao Ana
* Kristi Leng kao Ledi Marijana
* Soneka Martin-Grin kao Tamara
* Rouz MekIver kao Zvončica
* Elizabet Mišel kao Ingrid
* Džulija Moris kao Princ Filip
* Toni Perez kao Princ Henri
* Viktorija Smurfit kao Kruela De Vil
* Sebastijan Sten kao Džeferson
* Freja Tingli kao Vendi Darling
* Kigan Konor Trejsi kao Plava vila
* Timoti Veber kao Čarobnjakov šegrt

Kategorija:Serije
Kategorija:Igrane serije